Helmut Hallemaa

Helmut Hallemaa (sündinud 30. juunil 1954 Valgas) on Eesti poliitik.

Ta lõpetas 1972. aastal Valga 1. Keskkooli ja 1977. aastal Tartu Riikliku Ülikooli bioloogia-geograafiateaduskonna geograafia erialal. Ta oli aastatel 2001–2009 ja 2011–2014 Tartu Ülikooli geograafiadoktorant.Rannar Raba. "Vastne riigikogulane jäi doktoritööga jänni". Sakala, 29. november 2016

Ta tegutseb arenduskonsultandina.

Poliitiline tegevus
Helmut Hallemaa on Eesti Keskerakonna asutajaliige, olles 12. oktoobrist 1991 ka erakonna liige. 

1992. aasta Riigikogu valimistel kandideeris ta Valimisliidu Rahvarinne nimekirjas, kuid ei osutunud valituks.

Alates 1996. aastast on ta kandideerinud kohaliku omavalitsuse volikogu valimistel Viljandi linnas.

2013. aasta kohaliku omavalitsuste volikogude valimistel oli ta Eesti Keskerakonna kandidaat Viljandi linnapea ametikohale.Keskerakond seadis Viljandi linnapea kandidaadiks Helmut Hallemaa Teda toetas 347 valijat (4,6% häältest).

2015. aasta Riigikogu valimistel sai ta valimisringkonnas nr 8 (Viljandi ja Järva maakond) 435 häält ega osutunud valituks.http://rk2015.vvk.ee/detailed-9.html Ta pääses XIII Riigikokku Mailis Repsi asendusliikmena 23. novembril 2016.

2019. aasta Riigikogu valimistel sai ta valimisringkonnas nr 8 700 häält ega osutunud valituks.https://rk2019.valimised.ee/et/voting-result/district-8-voting-result.html

Ta on Viljandi linnavalitsuse liige ja Keskerakonna Viljandimaa piirkonna esimeesViljandimaa keskerakondlaste juhina jätkab Helmut Hallemaa ning toimetab ajalehte Viljandi - kindla tulevikuga kodulinn.

Viited

Välislingid
Helmut Hallemaa analüüsid ja ettekanded
Helmut Hallemaa osalemine valimistel
Rannar Raba. "Vastne riigikogulane jäi doktoritööga jänni". Sakala, 29. november 2016

Kategooria:Eesti Keskerakonna poliitikud
Kategooria:XIII Riigikogu liikmed
Kategooria:Tartu Ülikooli bioloogia-geograafiateaduskonna vilistlased
Kategooria:Sündinud 1954